แอปเปิลลุยจีน เปิด Apple Store ใหม่ใหญ่กว่าเดิม
แอปเปิล อิงค์ (Apple Inc.) ฝ่าวิกฤติโควิด-19 เปิดสาขาใหม่ ใช้พลังงานแสงอาทิตย์ และใหญ่กว่าเดิม ย่าน Sanlitun กลางกรุงปักกิ่ง แทนร้านเดิมที่เปิดมาแล้ว 12 ปีแอปเปิล ยังคงลุยตลาดในจีน ล่าสุดเปิด Apple Store ร้านใหม่ใหญ่กว่าเดิม แทนสาขาเดิมในย่าน ซานหลี่ถุน (Sanlitun) แหล่งวัยรุ่น แฟชั่น ใจกลางกรุงปักกิ่ง ที่เปิดเมื่อเดือนกรกฎาคม 2008 หรือประมาณ 12 ปีที่แล้ว นับเป็นการเดินหน้าบุกตลาดจีนอย่างเต็มที่ของแอปเปิล แม้หลายเดือนที่ผ่านมาจะเจอวิกฤติโควิด-19 ระบาด จนยอดขายล่าสุดในเดือนพฤษภาคมเหลือ 3.6 ล้านเครื่อง น้อยกว่าเดือนเมษายนที่มียอดขาย 3.9 ล้านเครื่องการดีไซน์สาขาใหม่นี้ มีพื้นที่ใหญ่กว่าที่เดิม 2 เท่า และสไตล์ของแอปเปิลที่ใช้ผนังกระจกใสกว้างใหญ่ด้านหน้าร้าน สามารถมองเห็นบรรยากาศภายในร้าน หรือมองออกมานอกร้านได้ ใช้พลังงานแสงอาทิตย์เป็นหลัก มีห้องโถงที่ใช้สำหรับการแนะนำความรู้ต่างๆ กับลูกค้า แน่นอนว่าการเปิดบริการช่วงนี้ ลูกค้าต้องทำตามมาตรฐานเว้นระยะห่างระหว่างกัน สวมใส่หน้ากากอนามัย ตรวจวัดอุณหภูมิ เพื่อป้องกันโควิด-19 ระบาดApple Store ที่นี่เป็นสาขาที่ใหญ่ที่สุดในภูมิภาคเอเชีย แปซิฟิก หลังจากที่เปิดเมื่อ 12 ปีที่แล้ว มีพนักงานร้านจากช่วงเริ่มต้น 52 คน เพิ่มเป็น 185 คน และมีลูกค้ามาร้านแล้วมากกว่า 22 ล้านคน โดยแอปเปิลได้ขยายสาขาทั่วประเทศจีนจนมีจำนวน 42 สาขา ใน 14 เมืองใหญ่ของจีนที่จีนเริ่มมีการระบาดของโควิด-19 อย่างหนักตั้งแต่ต้นปี จนสถานการณ์คลี่คลาย มียอดผู้ติดเชื้อลดลง แอปเปิลได้เปิดบริการเต็มที่แล้วในจีน แต่ในสหรัฐอเมริกาที่ยังมีการระบาดหนักอยู่ ยังคงต้องปิดบริการ 90 สาขา จากทั้งหมด 271 สาขา.ที่มา : Reuters และ Techcrunch
แอปเปิล (Apple) ฝ่าวิกฤติโควิด-19 เปิดสาขาใหม่ใหญ่กว่าเดิม แทนสาขาเดิมที่เปิดมาแล้ว 12 ปี ย่าน Sanlitun กลางกรุงปักกิ่ง
Apple Store,จีน,สาขาร้าน Apple,แอปเปิล อิงค์,Apple Inc.